Dna hubi ei antanut laittaa osto PIN-koodia - TV ja Viihde - tuki.dna.fi - DNA\nDna hubi ei antanut laittaa osto PIN-koodia\nAsennus toimi muuten hyvin mutta laite ei kysynyt missään vaiheessa tuota PIN-koodia. Nyt kun DNA tv yrittää avata niin ilmoittaa vain väärä PIN, yritetään kirjautua uudelleen. Palautin tehdasasetykset ja aivan sama homma. Netflixs ja viaplay toimii kyllä aivan normaalisti. Eli mistä tuon PIN koodin pääsee vaihtamaan/laittamaan?\nSama juttu täällä. Jos ei toimi huomiseen klo 0900 mennessä ni perun koko tilauksen.\nKannattaa olla yhteydessa vikapalveluun 0800300500.\nKiitos vinkistä PW. Olin ja kuten arvasinkin niin 'resetointi tehdasasetuksille' ja reitittimen nollaus. Ja jos ei toimi niin sitten yhteys asiakaspalveluun huomenna arkena niin saavat katsoa josko itse laitteessa olisi mahdollisesti vikaa.\nNo, resetoin laitteen tietäen että eipä se minulla mitään auta jos ei kerran Samillakaan auttanut, ja otin netin suoraan seinästä ilman että oli yksikään reititin välissä. Sama juttu.\nNoh, nyt on käytetty tämän laitteen asenteluun reilu puolitoista tuntia, ja pitäisi soitella maksulliseen asiakaspalveluun huomenna. Ja mahdollisesti mikäli laitteessa tosiaan on vika niin palauttaa se postiin, odotella uutta, noutaa se ja asennella uudestaan toivoen että homma pelittäisi.\nNo, viimeisen kappaleen toimenpiteet eivät kiinnosta, joten mielummin perun tilauksen kun sen vielä pystyn ja palaan entiseen eli kortilliseen boxiin. Jotenkin mä aavistin että ei mene kuten pitäis. Kuhan taas myydään volyymiä ja se marginaalinen ryhmä jolla ei toimi palauttaa, ei voi mittään. Operaattorin vaihto ei sinänsä auta, samaa paskaa eri paketissa kaikilta saa.\nTuostakin ongelmasta on moni tänne raportoinut viimeaikoina. Sen sai syötettyä (tai jättää syöttämättä, jonka jälkeen ei tarvinnut syöttääkään), kun ei valinnut päivitystä kun sitä ehdottaa tai jotain tälläistä säätämistä siinä oli. Jostain ketjusta tuo löytyy miten sen joku oli saanut toimimaan, mutta en nyt heti löytänyt sitä tekstiä enkä tarkkaan muista miten meni.\nVikapalveluhan on käytännössä asiakaspalvelu, mutta tuskin siellä mitään tietävät ongelmasta.\nKyseessä on yleinen vika joka on tiedossa. Pyytäisin ottamaan yhteyttä asiakaspalveluumme jonka kautta tuota saadaan selvitettyä tarkemmin. Soittaminen ja jonottaminen maksaa normaalin kotimaanpuhelun verran.\nNo tänään sitten päätin kokeilla ennen kuin soittelen asiakaspalveluun. DNA tv sitten toimi ihan ilmeisesti normaalisti. Eli nyt en ostopiniä ole mihinkään laittanut. Onko tällä väliä?\nMoro Sami. No siinä oli mun kohdalla käynyt niin että Posti oli kuulemma unohtanut ilmoittaa DNA.lle että olen noutanut härpäkkeet. Joten eivät olleet aktivoineet koko mun DNA TV-tilausta. Kun soitin peruuttaakseni tilaukseni niin ehdotettiin josko kerran vielä kokeilisin. Nyt pitäisi kuulemma minullakin toimia. Katsotaan kunhan pääsen kotiin lempihommiin eli asennuspuuhiin!\nOkei. No mulla on ollut dnatv käytössä kyllä aikaisemminkin. Olisikohan tässä nyt joku ettei ole vaan aktivoitu viikonlopun aikana? Nyt ilman mitään toimenpiteitä toimi.\nSama ongelma. Osto-PIN koodia ei voi syöttää missään. Ja kun DNA-tv:tä yrittää avata niin herjaa väärästä PIN koodista. Soitin asiakaspalveluun eilen. Ensimmäinen puhelu katkesi kesken, eikä DNA:lta soitettu takaisin. Soitin toisen kerran, ei katkennut ja kerrottiin että tekninen asiantuntija ottaa yhteyttä to (eilen) tai pe (tänään). No, ei ole kuulunut vielä. Ilmeisesti pitää kiirettä teknisellä puolella. Enkä yhtään ihmettele jos laitteita ei saa toimintakuntoon ohjeita seuraamalla.\nMahtaako Markus M elää millä aikavyöhykkeellä 😀 Jospa ne soittaa huomenna Perjantaina, Toivotaan.(Ellei toimi ilman koodia?)\nNo joo hyvä huomio. Piti sanoa ke ja to. Kunhan nyt tulisi kuntoon.. mutta siis ei kuulunut tänäänkään mitään vaikka piti viimeistään tänään soittaa. Josko sitten huomenna. Palataan asiaan..\nMoro Markus ja voimia! Mul on nyt ollu tää reilun kuukauden. Se on ihan hyvä, tilasin siihen vielä ulkoisen kovalevynkin. Pari kertaa on meinannu lähteä noi molemmat läpyskät tosta frisbeen lailla kohti naapurustoa, mut oon onneks puhumalla selvinnyt. Eli pariin otteeseen ei ole mitään responssia kun koittaa avata vehjettä, ja just eilen aukes kyllä mut kuvaa ei tullu, pelkkä ääni.\nTarpeeks monta kertaa ku huutaa saatanaa apuun ja runkkaa virtajohtoa sisään ja ulos ni kyl se siitä sit on onneks ruvennu skulaamaan, ettei oo tarvinnu lähteä DNA.lle käymään puhelinlankaa pitkin.\nTodennäköisempää on ettei vikapalvelusta soita yhtään kukaan ja edelleen todennäköisempää ettei sieltä asiakaspalvelustakaan soiteta, joka on useimmiten se väitetty vikapalvelun soittaja, jos soittoa koskaan tulee.\nJos teknisestä tuestamme on luvattu soittaa, niin he myös aina soittavat. Todennäköisempää on ettei vikaan ole tullut vielä lisätietoa tai sitä ei ole saatu korjattua, jonka vuoksi vikatikettiäkään ei ole kuitattu valmiiksi.\nNo en väitä oman kokemukseni ajan saatossa erittäin useista nillityssoitoistani peilautuvan kaikille, mutta väitteesi on omalla kohdallani täysin epätosi ja samaa on ollut keskusteluissa todettavan eri yhteyksissä.\nVäitteesi perustuu omaan kokemukseesi vai muuten yleiseen DNAssa vallalla olevaan asenteeseen?\nNo eipä selvinnyt tänäänkään ja viikonloppuna tuskin tapahtuu mitään. Alkaa olemaan täydellinen farssi. Onnetonta toimintaa.\nMarkus M: Soita vikapalvelunumeroon 0800300500 (24/7). Kannattaisi ehkä laittaa hubi tehdasasetuksille ja koittaa sitten uudestaan!\nNo onhan nämä koitettu jo ja ongelma kuulemma selvityksessä, vaan eipä ole ratkennut vaikka tiketti on kuulemma parhaissa käsissä.\nPäivitys: ei toimi vieläkään. Kauankohan vielä menee? Dna:lla voitaisiin hieman ruveta miettimään että onko ihan asiallista toimintaa tällainen ja miten ongelmat kompensoidaan.\nEi mulle ainakaan mitään ole kompensoitu.\nKolmas vehje menossa viikon sisään, Pin koodit resetoitu kymmeniä kertoja. Bokseja resetoitu kymmeniä kertoja.\nBoksin alla oleva S/N on sekin aktivoitu ja pin koodia laitettu vikapalvelun kanssa kuntoon ja emailiakin vaihdettu 2 kertaa.\nEi tää vekotin mitään tunnista.\nPin Koodi on virheellinen ja sillä selvä.\n2 laitetta olivat viallisia ja kolmas ei tajua mistään mitään.\nKuulemma androidia ei saisi digiboksiin laittaa, mutta niin DNA vain teki. Tämä info siis tuli vikapalvelusta että laite on eepinen fail. Alkuun kuulemma mitään ongelmia ei ole hubeissa, mutta tunnin säätämisen jälkeen pääsi vikapalvelu lipsauttamaan totuuksia kun meni hermot vissiin sielläkin.\nVälillä kännykän appsi huolii Pinnin, välillä ei eli sen toimivuus 50%.\nHubissa pinniä ei voi edes yrittää laittaa mihinkään\nOnneksi tää laite on netin kanssa kylkiäisenä mulla. Eihän tää mikään digiboxi ole vaan living hell. Luulin että WBoxit olivat ongelmallisia, mutta tässä nyt enää betatestataan Googlelle jotakin.\nMaksavat varmaan DNAlle melkoisesti.\nKertaakaan en ole kuvaa nähnyt viikon aikana tai sekuntiakaan viasattia joka kylkiäisenä tuli ja meni. Power fail. System error. Update error. Internal fail. Väärä Pin. Hohhoijjaa. Sanoivat henkimaailman asiaksi kun kaikki näkyy DNALLA oikein ja mulla nämä äskeiset virheet.\nHenkimaailmaan tässä ollaankin toimivuudessa luotettu.\nTiedän että helppo jonkun toimivan laitteen luota on nyt huudella miten tämän pitäisi toimia. Homma on nyt vain niin että eri vikapalvelut eivät ole saaneet aikaiseksi yhtään toimivaa laitetta mun tapauksessa.\nTämä on jo mun tuurillakin uskomatonta, enkä todellakaan ile trollaamassa firmaa täällä.\nJuu, ei tää vehje kyllä toimi televiision osalta lainkaan. Kuukauden verran DNA TV toimi vaihtelevalla menestyksellä, sitten ilmestyi väärä pin. Liian vaivalloista ruveta selvittämään ja vääntämään 'asiakaspalvelun' ja teknisen tuen kanssa mitään. Tämä laite päätyy ser-lavalle. Paluu Chromecastiin ja digiboksiin.\nOnko löydetty syy ja ratkaisumalli? Nyt menossa kolmas hubi, toinen tällä viikolla, jokaisella sama vika, ei ehkä ihan toimiva malli?\nVika on DNA:n päässä.\nMinulla kolmas tekniikan puolen tukihenkilö tajusi mistä on kyse.\nOlin jonottanut ja puhunut yhteensä 3n vikapalvelun kanssa 3 kertaa eri päivinä yhteensä yli 5 tuntia.\nSe liittyy asiakastietoihin.\nEmail ja Pin-tietoihin. Johonkin asiaan DNAn asiakastiedoissa. Johonkin rekisteriin tai muuhun joka on ilmeisen hankala huomata tai tajuta.\nVikapalvelu ei välttämättä helposti ongelmaa selvästikään tajua/huomaa.\nHubi itsessään on toimintakuntoinen. Sitä on turha vaihtaa.\nItselläni homma ratkesi siis näin.\nVikapalvelu sanoi yhdessä kohtaa että "ohos, tossa", ja mulla yhdisti samaan aikaan laitteet kysymättä Pin-koodia.\nSitä Pinniä ei pitäisi joutua edes kysymään/laittamaan.\nVikapalvelu tajusi säätää jotakin jostakin ja mulla yhdisti samantien. Sanoi että vika oli jossakin rekisterin tyyppisessä tiedossa asiakastietojen kohdalla.\nSiis ilmeisen hankala pala vikapalvelulle edes.\nOlkaa sinnikkäitä. Ne helposti toteaa vaan kaiken näyttävän hyvältä. Täytyy kaivaa ilmeisen syvältä. Mulla on edelleen tarjous ym email-viesteissä väärä email ja pin näkyvissä, mutta hubi toimii, joten en lähde soittamaan enää mihinkään.\nTäälläkään ei ole pystynyt syöttämään osto pin-koodia mihinkään. Laite ei ole sitä kertaakaan kysynyt missään vaiheessa. Normikanavat kyllä näkyy, mut toi Viasat ei näy ollenkaan. Sopimuksessa kyllä lukee Viasat Kulta. Viasat ohjelmakirjastoon pystyy sen pinin syöttämään ja sieltä näkee niitä leffoja, mut noita Viasatin kanavia en oo saanut näkymään paitsi puhelimen dna-tv sovelluksesta.\nPuhelimen dna-tv:n kautta pystyn ne kanavat suoratoistamaan tohon hubiin, mut se yhteys on kyl sit mitä sattuu.\nOnko kellään mitään vinkkiä miten saisin tosta hubista suoraan ne kanavat näkymään.\nJarno, olethan asiakaspalveluumme yhteydessä, niin pääsemme tarkistamaan että kanavapaketti on varmasti valtuutettu DNA TV Hubillesi.\nSamaa säätöä ja dnan asiakaspalvelu pihalla. 8 puhelun jälkeen löytyi syy: S/N (serial number) on dnan järjestelmässä eri kuin hubin pohjassa oleva sarjanumero. Ja vaikka se muutettiin oikeaksi, dnan järjestelmä vaihtaa sen vääräksi. Eli olkaa sinnikkäitä ja tarkistakaa sarjanumero niin kauan että toimii. Pin-koodia ei pidä syöttää missään vaiheessa, pitää kirjautua dna tv:hen hubin kautta automaattisesti. Tekninen tuki oli ystävällistä, yksi nainen asiakaspalvelussa ylimielinen.\nEdelliseen liittyen se oli mies, joka oli ylimielinen.\nPääasiassa ystävällisiä olivat tukipalvelijat kyllä ja jaksoivat yrittää pitkiäkin aikoja puhelimen päässä. Mikäs siinä toisaalta kun olin rauhallinen asian kanssa niin antaa ajan kulua... Nojooh,.\nMutta mikäli DNAn oma systeemi vaihtaa boxin s/n jollakin tavalla vaikka se on just tsekattu, niin ei ihme että kaikki näyttää olevan ok eikä kukaan ymmärrä ongelmaa.\nMulla on edelleen salasanat eri palveluihin väärin, ja DNAn emailit näyttävät väärän pin koodin ja mun emailin olevan toinen mikä todellisuudessa käytössä.\nSamoin ohjelmakirjastot kaatuvat mikäli ei ole voimassa olevaa tilausta joka vähintäänkin naurettavaa. Android ilmoitus "sovellus on pysähtynyt", kun avaa vaikka Viasatin kirjaston ja yrittää syöttää osto pinniä.\nSuurin ongelma oli, etten edes päässyt koko hubin DNA-Appsiin koska väärä pin muka.\nEräskin aspa totesi ettei androidia kukaan ole digiboxiin yrittänyt vääntää tätä ennen.\nOmassa TVssä on lisäksi android, eikä sen tukkoisuudesta ole paljoa hyvää sanottavaa.\nEnsin en löytäny koko pin koodia ja soitin sen perässä asiakaspalveluun. Nyt sitä pirun pin koodia ei saa laitettua kun ei edes sitä pyydä, mutta silti herjaa lopuksi pin koodia. Siirryin Elisalta teille koska oli halvempi, mutta dna hubi toimii päin mäntyä. Elisa viihteellä ei ollut tälläistä ongelmaa. Ei enään Kiinostaisi jonottaa.\nItselläni se Viasat-paketin tila oli väärä, kävin liikkeessä ja siellä korjasivat sen. Nyt näkyy kanavat. Samalla hain puuttuvan virtajohdon (käytin toisen laitteen johtoa tällä aikaa). Ilmeisesti monestakin Hubista on virtajohto puuttunut. 😀\nNäin parin päivän käyttökokemusten jälkeen vaikuttaa todella hyvältä laitteelta. Ensimmäinen hubi meni ikijumiin käyttöönoton yhteydessä ja nyt kun sain toisen jopa päälle saakka, se ilmoittaa että väärä pin-koodi. On soitettu vikapäivystykseen ja kaiken pitäisi olla kunnossa. Ennakkotapauksia löytyi, kuten näkyy täälläkin olevan kohtalotovereita. Ratkaisu oli soittaa päiväsaikaan asiakaspalveluun. Plug and play... Katsotaan tuoko kolmas päivä jo televisiokanavat valkokankaalleni ja kompensoidaanko näkemääni ylimääräistä vaivaa (maksulliset numerot, liikkeessä paikan päällä käynti) mitenkään.\nMiten tää voi olla tällaista...\nVäärä pin, ei ehtinyt ohjelma sitä kysymään, kun päivitys tuli päälle ja sen jälkeen ei sitä piniä kysytä vaan ilmoitetaan, että väärä pin.\nErehdyin aloittamaan asennuksen näin su-iltana... no eipä tarvitse katsella.\nHub ei nykyään kysy PIN koodia hubissa asennuksessa. Jos hubi ei hyväksy koodia, niin yhteys vikapalveluun tai asiakaspalveluun. Vika on DNAn päässä.\nItellä sama homma!miksi tätä ei laiteta kuntoon kun jo näin kauan ollut tämä vika?\nVäärä pin ja ei ratkaisua tuesta, muut toimii:( Mitäs nyt?\nOnko hubiin päivitetty uusimmat dnatv ja android ohjelmistot?\nPäivitykset ei Pin-koodiin vaikuta, Koska boksissa ei ole missään paikkaa, Johon Pin-koodin voi laittaa.\n(osto-Pin on eri asia).\nMikäli (kirjaudutaan dna-tv elämyksiin) pin-koodi on väärä, DNA:lla on probleema ja käyttäjä ei voi sitä korjata millään resetillä tms.\nDNA aspa on melko kädetön tämän ongelman kanssa.\nOngelma on kuitenkin heillä asetuksissa vaikka linkitykset olisivat kaikki OK.\nMulla oli kaikki okei, kunnes aspa yhtäkkiä huomasi jonkun asetuksen jossakin etänä ja mulla alkoi kaikki toimimaan kun olin vielä puhelimessa.\ntämä oli ties kuinka mones puhelu tekniseen tukeen eri päivinä.\nSitä ennen oli tarkisteltu kaikki boksin koodit ja salasanat + asetukset ja päivitykset puhelimessa.\nEn tiedä itsekään mikä vika oli.\nDNA TV on vain appsi muiden appsien joukossa siellä Android-appsien joukossa.\nTeille jolla ongelma on, Olkaa sitkeitä ja soittakaa aspan tekniikkaan. Joku sen lopulta hoksaa. Harmi ettei kertonut mulle tarkemmin missä kohtaa vika oli.\nPäivitys vaikuttaa senverran että alkuperäisessä softassa koodia kysytään.\nOk. Mun boksissa ei tainnut olla alkuperäistä versiota edes päivittämättömänä. Mutta nykyään ei koodia siis kuitenkaan laitella joops 😀\nAsia ratkesi, laite oli vaan aktivoimatta eli ratkesi, kun koodasivat sarjanumerolla laitteen käyttöön. Nyt toimii 😀\nEipä ole ihan kunnossa vieläkään. Innokkaasti asentelin ja sit jotain PIN-ongelmaa vaan pukkaa. Ei taida olla Chromecastia parempi homma tämä. Rahan ja ajan hukkaa. Huomiseen asti annan toivoa. Minnekään en takuulla ala soittelemaan.\nOnko päivitykset ajettu hubiin, ei nykyään enään PIN koodia normaali käytössä kysele. Vuokraamo käytössä kyllä kyselee.\nMENIN TAAS dna:n UUTEEN OSAAMATTOMUUDEN JA PIITTAAMATTOMUUDEN ANSAAN!!!\nTuohon "VÄÄRÄ PIN- KOODI" herjaan henkilökunta vastailee näköjään ihan pelkkää BullShittiä. Ei noilla ole hajuakaan mistä toi johtuu!!!\nSe on yksinkertaisesti niin, että siellä sun DNA Kaupassa mistä hait sen laatikon EI TAASKAAN OSATTU kirjata Hubisi Sarjanumeroa asiakastietojen yhteyteen. Ei ne osaa, ei välitä, ei tajua......\nVarokaa erityisesti, jos haette UUTTA laitetta takuuseen vanhan tilalle. Ne ei taatusti ole kirjanneet sitä mihinkään!!! Huoltokin laittaa pakettiin nykyään lapun, jossa lukee helkkarin isolla muuttuneesta sarjanumerosta. EI mene vieläkään jakeluun kaupan päässä.\nKävin tänään 13.7.2019 aamulla hakemassa uuden HUBIn takuuseen. Silloin en vielä tiennyt miksi siinä niin painotettiin uutta numeroa. Näytin kuitenkin sitä lappua sille jonnelle ja kysyin onko sarjanumeroasia nyt kunnossa? Pitääkö minun kirjata se johonkin, vai tekö laitatte. YLEISVASTAUS:\nKaikki kunnossa, käyttöön vaan.... Mainitsin siitä monta kertaa.\nEipä toiminut HUBIssa edes TV kanavat, eikä tallennukset tms. Mobiililla ja PC:llä pystyin kaiken tekemään. Vika ei siis voinut olla DNA TV tilauksessani...\nVihdoin soitto vikailmoitusnumeroon 0800---- kymmenen aikaan illalla, kun alko tarpeeksi ottaan päähän. Kaveri huokaisi vaan tuttua juttua, ja pyysi henk.tunn. ja UUDEN sarjanumeron HUBIsta, ja homma kunnossa KAHDESSA MINUUTISSA!!! tai siis yhteys DNA TV on kunnossa. Ei ole paljonkaan uskoa siihen, että koko HUBI toimii kunnolla. (5€ hardwaresta ei saa TV boxia,ei sitten millään, hahahaha)\nNiiiiin, Piti olla piuha kiinni ja toimiii. VVVVeeeet siinä meni lauantaipäivä. Kunpa saisi koko lafkan edesvastuuseen ja korvaamaan ne SADAT tunnit mitä on turhaan mennyt kun DNA on tyrinyt KAIKEN ja annetaan ymmärtää, että asiakkaan pitäisi vaan yrittää ja yrittää uudestaan. Voi H%(r#]$*h5)f4=* !!!!\nVAROKAA TÄTÄKIN ANSAA varsinkin kun uutta vaihdetaan. Se on ihan 100% saletti, että ne ei osaa hommaansa.\nJos jotain on pielessä, niin "Asiakaspalveluun" ei kannata ikinä soittaa, vaan heti Häiriöilmoitusnumeroon: 0800 300500 !!!!!!!\nJa jos jonne sinulle myymälässä sanoo kaiken toimivan loistavasti, niin se on iso hälyytysmerkki siitä, että saat kotona taistella laitteesi kanssa taas loppupäivän!\nToivottavasti pian entinen asiakas


Accenture aloittaa yt-neuvottelut – vähennystarve enimmillään 200 työpaikkaa - T&T\n15.4. klo 15:41\nAccenture aloittaa yt-neuvottelut – vähennystarve enimmillään 200 työpaikkaa\nNeuvottelussa arvioidaan yhtiön tiedotteen mukaan jatkossa tarvittavaa osaamista ja toimenpiteitä henkilöstön määrän sopeuttamiseksi.\nAccenture arvioi vähennystarpeeksi enimmillään 200 työpaikkaa. Yhtiöllä on Suomessa noin 1 200 työntekijää.\n”Asiakkaiden toimintaympäristö Suomessa on muuttunut nopeasti ja tahti kiihtyy edelleen. Tässä tilanteessa yhtiöllä on tarve uudistua ja sopeuttaa Suomen liiketoiminnan organisaatiota ja henkilöstöä vastaamaan asiakkaiden muuttuviin tarpeisiin”, Accenture perustelee tiedotteessaan.


Nieminen: tärkeä avausvoitto\nmaanantai 05.01.2009 klo 9:27\nJarkko Nieminen aloitti uuden pelikauden iloisesti. Nieminen kukisti kyproslaisen Marcos Baghdatiksen Brisbanen turnauksen kaksinpelien ensimmäisellä kierroksella erälukemin 5–7, 6–1, 6–4.\nJarkko Nieminen oli tyytyväinen kauden voitokkaaseen avaukseen. GETTY IMAGES\n– Ottelumme ovat olleet aina tiukkoja. Vuoden alussa omaa kuntoaan ei tiedä ihan varmasti, ja siksi avausvoitto on jokaiselle tärkeä, Nieminen arvioi.\nMiehet kohtasivat viidennen kerran. Voitot ovat Niemisen eduksi 3–2. Nieminen voitti myös miesten edellisen kohtaamisen vuonna 2007 Baselissa. Nieminen on tuoreimmalla maailmanlistalla sijalla 41 ja loukkaantumisista kärsinyt Baghdatis sijalla 96.\nBaghdatista vastaan Nieminen yritti olla mahdollisimman valmiissa vireessä.\n– Olen iloinen, että pystyin kääntämään tämän edukseni. Ensimmäisessä erässä minulla oli pari murtomahdollisuutta, joita en pystynyt käyttämään hyväkseni. Toisessa erässä pelasin aggressiivisemmin kuin alussa ja aloin liikkua kentällä paremmin, peliinsä tyytyväinen Nieminen kertoi.\nBaghdatis onnistui syötöissään Niemistä paremmin avauserässä, jossa suomalainen vielä ailahteli.\n– Pelisuunnitelman toteuttamisessa on näin vuoden alussa aina pieniä ongelmia. Aloitin vähän huonosti.\nNiemisen keskittyminen koheni ottelun vanhetessa ratkaisevasti.\n– Tein alussa muutamia vääriä päätöksiä, mutta voitto ensimmäisessä ottelussa lisää aina itseluottamusta. Toivottavasti vain pysyn terveenä tällä kaudella ja pystyn nousemaan rankingissa.\nBaghdatis on Niemiselle tuttu vastus.\n– Hän on hyvä pelaaja, jolla oli viime vuonna rutkasti huonoa onnea loukkaantumisten takia. Tänä vuonna hän on varmasti motivoitunut, Nieminen arvioi.\n– Yleensä hän pelaa hyvin tässä vaiheessa kautta, olihan hän Australian avoimen finaalissa.\nToisella kierroksella Nieminen kohtaa joko ranskalaisen Jo-Wilfried Tsongan tai argentiinalaisen Agustin Callerin. Tsongan Nieminen voitti miesten ainoassa pelissä vuosi sitten Adelaidessa. Callerin Nieminen on voittanut kerran ja hävinnyt kolme kertaa.\n– Minulla on hyviä muistoja Tsongan voittamisesta viime vuonna Adelaidessa. Tavoitteenani on pelata hyvin ja katsoa, riittääkö se voittoon.


Tullinkulman Työterveys - MUISTA NÄMÄ FLUNSSASTA!\nLuotu 08.11.2013 09:57\nIhmisen yleisin sairaus on flunssa, jonka oireet ovat kaikille tutut nuha, kurkkukipu, yskä ja lämpöily. Flunssa kestää tavallisesti 1-3 viikkoa. Flunssaa rajuoireisempi influenssaepidemia käynnistyy tavallisesti vuodenvaihteessa ja kestää 2-3 kuukautta.\nInfluenssaan liittyy äkillisesti nouseva korkea kuume, lihassäryt, päänsärky, yskä sekä huonovointisuus. Influenssa on alkuvaiheessa flunssaa rajuoireisempi ja kuumeinen vaihe kestää yleensä 4-5 vrk:tta, mutta huonovointisuus ja yskä voivat jatkua pidempäänkin.\nKun katala tunne alkaa kutkuttaa kurkussa, kannattaa muistaa seuraavat asiat:\nFlunssa leviää käsien välityksellä\nHyvä käsihygienia on A & O. Muista säännöllinen saippuapesu, yski hihaan tai nenäliinaan ja hävitä käytetyt nenäliinat heti. Kättelyn välttämättömyyttä työpaikoilla kannattaa harkita influenssa-aikaan – Riittäisikö iloinen tervehdys?\nKuume ei nouse kaikille\nLämpö ei ole ainoa työkyvyn mittari. Monille aikuisille ei nouse kuumetta flunssan jyllätessä. Jos yleisolo on muuten heikko, kannattaa jäädä lepäämään, vaikka lämpö ei nousisi.\nAntibiootit eivät auta flunssaan\nMonet kysyvät lääkäriltä flunssaan antibioottikuuria. Flunssa on kuitenkin virustauti, johon antibiootit eivät auta. Kurkkukipu ja paineen tuntu poskionteloissa ovat normaaleja flunssan oireita, eivätkä aina viittaa bakteeritulehdukseen.\nSairausloman tarve riippuu työnkuvasta\nFlunssan aiheuttaman sairausloman tarve riippuu oireiden voimakkuudesta sekä työnkuvasta. Kevyt toimistotyö on mahdollista lievien flunssaoireiden kanssa. Fyysinen työ, ulkotyö tai puhetyö voivat vaatia useamman päivän sairasloman.\nNormaali flunssa voi kestää viikkoja\nFlunssa alkaa usein hiipien ja sen pahimmat oireet kestävät tavallisesti noin viikon. Viimeiset oireet, kuten yskä, voi kestää kuitenkin jopa yli 3 viikkoa. Maltti on toipumisessa valttia.\nÄlä lääkitse liikaa\nTavallinen flunssa menee parhaiten ohi levolla. Oireita voi lievittää juomalla riittävästi nesteitä sekä höyryhengityksellä. Oireita voi lievittää myös apteekin itsehoitotuotteilla. Lääkkeitä ei kannata käyttää liikaa: yli viikon jatkuva nenäsumutteiden käyttö voi pahentaa tukkoisuutta. Korkeaa kuumetta kannattaa alentaa itselle sopivalla lääkkeellä esim. parasetamolilla tai ibuprofeiinilla. Särkylääkkeet on tarkoitettu vain satunnaiseen käyttöön.\nAnna itsesi sairastaa\nTöihin palaaminen onnistuu yleensä jo muutaman päivän levon jälkeen, mutta ylimääräistä rasitusta kuten urheilua on syytä välttää, kunnes on toipunut kokonaan. Ihminen sairastaa keskimäärin 2-4 ylähengitystieinfektiota vuodessa. Pystyisitkö ottamaan rauhallisesti muutaman viikon vuodessa?\nFlunssan rajummalta sukulaiselta influenssalta voi suojautua tehokkaasti rokotteella. Monet työpaikat tarjoavat rokotteen työntekijöilleen. Harkitse rokotetta varsinkin, jos kuulut riskiryhmään. Lisää tietoa rokotteesta http://www.tullinkulmantyoterveys.fi/uutiset/47-influrok.html\nHakeudu lääkäriin, mikäli sinulla on\n3-5 päivää jatkunut korkea kuume\nnielemistä hankaloittavaa kurkkukipua\npistävää tunnetta rinnassa\ntajunnan tason häiriöitä tai kovaa päänsärkyä\nepätavallisen kovia oireita, yleiskunnon laskua tai oireet jatkuvat vielä 2-3 viikon jälkeen ja pahenevat uudelleen niiden välillä helpotettua.


Suomimamma Sisiliassa: Huutiksessa paketti tytòlle ja "uimahousukauppa" pojalle\nHuutiksessa paketti tytòlle ja "uimahousukauppa" pojalle\nHuutiksesta lòytyy hempeà ja romanttinen paketti kesàvaatetta tytòlle, koot 86-92cm. Kaikki vaatteet ovat Mayoralin ja erittàin siistissà kunnossa.\nPojalle sen sijaan valikoima uimahousuja, on pidetty kerran-pari joten ovat aivan uudenveroisessa kunnossa. Nàmàkin ovat sopivia koossa 86 - 92 cm. Nàmà ovat osta-heti-hinnoilla joten kày nappamassa nopsaan teille sopivat :)\nMayoral, Frigerio, Mayoral,\nDudu, Cups, Mayoral\nPubblicato da Anna a 23.19\nEtichette: huutis, huuto-net, lasten vaatteet, mayoral\nSuomi elää viennistä\nKäytä ruuantähteet keittoon


Purpose kaiken ytimessä – Proakatemian esseepankki\nPurpose kaiken ytimessä\nSana purpose nousi kaikkien huulille ja tietoisuuteen loppuvuodesta 2019. Mitä se oikeasti tarkoittaa ja mitä siitä voisi ajatella. Minä olen erittäin hidas tarttumaan asioihin, jos en sitä heti tee. Unohdan ne välissä ja sitten taas innostun asiasta, kun sen viimein muistan. Näin kävi myös tämän asian kohdalla. Päädyin kuuntelemaan Spotifyn kautta Johdon Agendalla podcastia, jossa Sari Kola oli vieraana kertomassa purposen merkitystä yrityksen strategisen johtamisen näkökulmasta. Kola on strategikko ja innovaatiotohtori, joka on juuri tutkinut kaksi vuotta purposea ja sen merkitystä yrityselämässä.\nKolan tuoreessa tutkimuksessa selvisi, että vain 2% yrityksien työntekijöistä tietää työpaikkansa vision ja mission. Tämä luku on järkyttävän alhainen, ottaen huomioon kuinka paljon työtunteja ja aikaa käytetään vision ja mission hiomiseen. Mitä järkeä siinä kaikessa työssä on, jos työntekijät eivät sitä tiedä ja muista. Toisaalta voisi myös päätellä, että ollaanko me vain huonoja työstämään tarpeeksi hyviä visioita ja missioita. Varsinkin pienellä yrittäjällä ei ole liikaa ylimääräistä aikaa pohtia yrityksensä visiota ja missiota. Toisaalta hänellä voisi olla aikaa pohtia yksi asia ja se on purpose.\nPurpose vastaa kysymykseen miksi? Se on yksinkertainen käsite, johon yrityksen työntekijöiden on huomattavasti helpompi kiinnittyä kuin monimutkaiseen visioon ja missioon. Onko siis tulevaisuutta, että purpose pyyhkii vision ja mission kokonaan pois vai toimiiko se lisänä yrityksien toimessa. Kuitenkaan se, että yrityselämä menee eteenpäin ja se kohtaa muutoksia, niin ihmisten kyky sietää muutosta ei ole muuttunut. Tässä siis kohdataan valtava ristiriita. Halutaan muuttaa yrityselämää, mutta ei tiedetä, onko ihmiset valmiita siihen. Osa voi kokea olevansa valmis muutokseen, mutta lupautuessaan muutokseen ei voi olla varma mitä tulee vastaan. Vaaditaan siis heittäytymistä.\nTällä hetkellä, vuonna 2020 työelämän kenttä on mielenkiintoinen, koska työelämässä on samaan aikaan sotien jälkeisen suuret sukupolvet, milleniaalit ja z-sukupolvet. Jokaisella näistä on täysin eri elämänkatsomus ja tapa tehdä töitä. Kuitenkin purposen tärkeimpänä asiana on People, eli ihmiset. Tämä ei katso ikää tai sukupolvea. Ihmiset ovat tärkein elementti työelämässä. Ihmisiä ovat työntekijät, kumppanit, sponsorit, kaikki mihin yritys voi kiinnittyä. Se, että ihmiset osaavat vastata kysymykseen: ”miksi yritys on olemassa?” riittää kannattelemaan yrityksen tulevaisuutta. Maailma kehittyy hurjaa vauhtia, niin myös yrityselämä. Kun jokainen ihminen pitää kiinni oikeasta vastauksesta purpose-kysymykseen, niin yritys ja henkilön työpaikka voi hyvin. Sitä kautta myös työntekijä voi hyvin. Tutkimuksessa nostettiin esiin, että työntekijän hyvinvointi on tärkeässä roolissa ja purposen avulla voidaan nostaa hyvinvointia entuudestaan.\nElämme tällä hetkellä koronapandemia aikaa. Jos yrityselämä kestää vallitsevan pandemian ja on valmis tekemään töitä, on yrityksen tulevaisuus taattu. En kuitenkaan usko, että yksikään työntekijä pystyy tekemään täydellä panoksellaan töitä, jos ei tiedä, että miksi yritys on olemassa. Kun syyn tietää jokainen, niin työ koetaan merkitykselliseksi ja sitä myötä työhyvinvointi kasvaa. Nämä kaikki asiat siis linkittyvät toisiinsa, joten tämä on parempi ottaa vakavasti ja on tärkeää laittaa kaikki vinkit Purposesta korvan taakse.\nMiksi? on väliä.


On tullut tiensä päähän. Olen löytänyt Raverlystä paremman paikan palvelemaan sitä tarkoitusta mikä itselläni oli, kun perustin blogini. Halusin saada muistiin tekemäni työt, langat ja ohjeet.\nMukavia neulomishetkiä tulevaisuuteen teille kaikille, jotka olette täällä piipahdelleet!\n(Minun viimeisin projektini on päättelyjä vailla)\nLähettänyt Mirtzi klo 5.20 Ei kommentteja:\nOlen jo ajat sitten ihastellut äitini 70-luvulla tehtyä puikkopussia, en ole kuitenkaan itse saanut vastaavaa vielä tehtyä (vaikka syytä olisi!). Omat puikkoni ovat suloisessa epäjärjestyksessä vanhoissa Riihimäen lasipurkeissa, mikä sekään ei hassumpaa, mikäli ne olisivat esillä. Pullot olen sullonut lanka-arkkuuni, joten sopivien puikkojen löytäminen on aina melkoinen projekti.\nFacebookissa on ryhmä "Voihan villasukka!" ja siellä on nyt ollut viimeisimpänä aiheena juuri puikkopussit. Saisinkohan aikaiseksi tehdä itsellenikin sellaisen? Puikot olisivat järjestyksessä ja mahtuisivat pieneen tilaan.\nLöysin googlettamalla muutaman kivannäköisen, joista voisi saada hyviä ideoita:\nPuikkopussi, toinen kiva puikkopussi ja malliin yhdistettynä myös pyöröpuikolle oma osio sekä puikkopussi ohjeet.\nKankaitakin löytyy omasta takaa ja vihdoinkin niille olisi järkevää käyttöä;)\nLähettänyt Mirtzi klo 23.49 Ei kommentteja:\nTunnisteet: Ideas, Ideat, Knitting, Neulominen\nPäättelyä vaille valmiita\nTossuja, tossuja…. helppo ja nopea lahjaidea! Ja melkein vuoden neulomistauon jälkeen tuntui taas ihanalta neuloa!\nPäätteleminen ei ole lempipuuhaani, mutta pääteltävänä olisi kolme paria tossuja. Neuloin nämä TV:tä katsellessa, muutamana iltana.\nNämä tossut menevät päiväkodin tädeille kiitokseksi <3 .\nKävin tänään hemmotteluhoidossa ja vaikka se olikin ihana ja rentouttava, niin tajusin samalla, että mukavinta ja rentouttavinta on kuitenkin neulominen. Voisin istua tuntitolkulla ja neuloa, aika kuluu kuin siivillä ja saan hyvän mielen itselleni ja ehkä välillä jollekin toisellekin. :)\nKaivoin myös kauan sitten aloittamani huivin laukunuumenista. Sitä jatkan seuraavaksi. Olen hulluna huiveihin!\nMikäs sen ihanampaa kuin valmistautua Jouluun lempivillasukat jalassa, pöydällä pari piparkakkua ja glögilasi… ja käsissä jokin uusi luomus.\nIntohimona neulominen <3.\nLähettänyt Mirtzi klo 3.51 Ei kommentteja:\nTunnisteet: Knitting, Neulominen, Sukat/Socks\nNeulomiset ovat jääneet vähän vähiin muiden projektien alta.\nOlen kyllä neulonut useita villasukkia, noilla samoilla malleilla millä aiemminkin, mutta päivitykset ovat jääneet.\nTässä pikakuvat viimeisimmistä!\nNovita Sukkalehdestä "Keskikuviosukat", tulevat ihan omaan käyttöön, kun edelliset harmaat alkavat olla puhkikuluneet:)\nIhana pipo! Pidetty jo paljon päässä lämmittämässä.\nLankana Dropsin Extra Merino Fine ja kaksi kerää meni.\nOhje on Wurm by Katharina Nopp, löytyy Raverlystä ilmaiseksi.\nItse en tykännyt niin pitkästä ja löysästä lopusta (mitä nykyaikana on;)), vaan tein tuosta aika tiukasti istuvan. Ihana malli, suosittelen!\nEhkä kuulemme taas pian (?!)\nPS. Kiitos tunnustuksesta Villa Auroora!!!:)\nLähettänyt Mirtzi klo 5.47 Ei kommentteja:\nTunnisteet: Hats, Patterns, Pipot, Ready Made 2013, Sukat/Socks, Valmiit 2013\nVähän punottua askartelua\nSairastuvassa täytyy keksiä tekemistä. Kokeiltiin melkein 4-vuotiaan kanssa köyden punomista käsityömessuilta ostamallani "laitteella". Tehtiin ihan tavallisesta matonkuteesta, olisi voinut käyttää jotakin ohuempaa materiaalia, mutta hyvä testikappale. Paksuus oli ennemminkin hevosen riimun paksuinen.\nPaikkansa se löysi leikeissä nuken mobiilina.\nTässä laite. Tyttärenikin jaksoi vähän punoa, siitä se käsityöura urkenee.\nHauskaa oli äidinkin mielestä.\nLähettänyt Mirtzi klo 0.50 1 kommentti:\nTunnisteet: Doll items, Nukentarvikkeet, Ready Made 2012, Valmiit 2012\nPienten jalat lämpimäksi\nNäitä on neulottu pyynnöstä, toivottavasti lämmittävät uusien omistajien jalkoja:)\nVauvasukat (70cm) Marttojen vauvasukkien ohjeella.\nVinkatkaa, jos tiedätte jotain hyviä ihan vastasyntyneiden vauvojen sukkien ohjeita!\nNämä tulivat vastasyntyneelle, mutta ovat kyllä ihan liian isot heti käytettäväksi.\nToiset Novitan piirakkasukat (koko 30)\nJa toiset sukat 12-vuotiaalle (sama malli kuin harmaassa yllä), sekä nuo toiset harmaat kuvassa kudoin muuten vain (koko 27).\nLähettänyt Mirtzi klo 1.57 2 kommenttia:\nTunnisteet: Knitting, Neulominen, Ready Made 2012, Sukat/Socks, Valmiit 2012\nTässä lisää päivitystä, sain eilen napit kiinnitettyä ja äsken kuvattua.\nOhje on Garnstudion Bliss.\n(Sieltä löytyy myös hienompi kuva)\nLankaa oli helppo neuloa ja tulosta syntyi nopeaa tahtia.\nI knitted this neck warmer and hat with Garnstudios pattern.\nThe yarn was easy and quick to knit!\nLähettänyt Mirtzi klo 3.35 4 kommenttia:\nTunnisteet: Garnstudio, Hats, Naisten vaatteet, Pipot, Ready Made 2012, Valmiit 2012, Women`s clothes


Peruna | Otava\nPerunaa on viljelty maailmalla jopa 10 000 vuoden ajan. Perunakasvi tuli Eurooppaan Amerikan löytöretkien tuliaisena 1500-luvulla, mutta Pohjoismaissa sitä alettiin viljellä ravinnoksi vasta 1800-luvulla. Suomalaiseen kulttuuriin peruna on juurtunut hyvin. Sitä viljellään, jalostetaan ja syödään. Sitä on käytetty ruoan lisäksi myös lääkkeenä ja siitä on poltettu viinaa. Peruna on sopeutunut lyhyen kesän ilmastoon, ja jalostamalla siitä on saatu uusia, suomalaisia lajikkeita.\nAnne Paalon Peruna-kirjassa kerrotaan monipuolisesti sekä perunan historiasta että sen käytöstä. Siinä kuvaillaan, kuinka tätä suosittua mukulakasvia voi viljellä, lannoittaa ja varastoida. Kirjassa kerrotaan eri perunalajikkeiden ominaisuuksista, ja siinä on tietoa perunaan iskevistä taudeista ja tuhoeläimistä. Kirja esittelee perunan ruoka-aineena ja sisältää runsaasti reseptejä. Perinneruokien, kuten sallatin ja imellytetyn perunalaatikon, lisäksi perunasta voi valmistaa esimerkiksi hasselbackan perunoita tai sinistä muusia.\nKirja on yleisteos tutusta perunakasvista, ja se sopii tietokirjaksi kaikille, varsinkin kotitarveviljelijöille. Selvän rakenteensa ansiosta kirjaa voi käyttää hakuteoksen tapaan. Se sopii myös keittokirjaksi.\nPeruna on toinen, uudistettu painos aikaisemmasta Peruna-kirjasta, joka ilmestyi vuonna 2000.


Palloseura jatkoi pisteputkeaan Lahdessa - TPS\nPalloseura jatkoi pisteputkeaan Lahdessa\nOttelun ratkaisu nähtiin jatkoajan viimeisellä minuutilla.\nPelicans-TPS 3–2 JA (1–0, 0–1, 1–1, 1–0)\nTurun Palloseuran runkosarja jatkui yli kahden viikon tauon jälkeen keskiviikkoiltana Lahdessa. Pelicansin ja TPS:n kauden toinen keskinäinen kohtaaminen pelattiin Isku Areenalla ilman yleisöä. Palloseura lähti hakemaan illan kamppailusta jo viidettä perättäistä voittoa.\nKamppailu alkoi tunnustellen, sillä viimeksi joukkueet olivat tositoimissa marraskuun puolella. Yli kahden viikon tauko, tyhjät katsomot ja koko visiirit toivat oman mausteensa Lahden keskiviikkoiltaan.\nTasaisen kamppailun ensimmäisen täysosuman iski kotijoukkue Pelicans ja Jesse Ylönen. Pelikello oli ehtinyt edetä seitsemän minuuttia, kun venäläismaalivahti Andrei Kareev joutui antautumaan ensimmäisen kerran. Toista kertaa ei venäläisvahtia ensimmäisen 20 minuuttisen aikana ohitettu ja erätauolle siirryttiin kotijoukkueen 1–0 -johdossa.\nToinen erä jatkui tasaisissa merkeissä ja kaksinkamppailuilta ei vältytty. Erän ensimmäinen kymmenen minuuttinen ei tarjoillut pöytäkirjamerkintöjä, mutta ottelun puolivälin ylityttyä tilanne oli tasan. Palloseuran illan ensimmäisestä täysosumasta ja tasoituksesta vastasi Lauri Pajuniemi, joka venytti osuman myötä pisteputkensa jo viiteen. Esityön osumaan tekivät Austin Ortega, sekä Petteri Wirtanen.\nPajuniemen maalin jälkeen toisessa erässä pöytäkirjaan merkittiin vain Frank Gymerin rangaistus, mutta enempää osumia ei nähty. Kahden pelatun erän jälkeen pukusuojiin siirryttiin tasatilanteessa 1–1.\nKolmas erä alkoi mustavalkoisten kannalta suotuisasti. Pelicansin kultakypärä Ryan Lasch passitettiin rangaistusaitioon erän ensimmäisellä minuutilla ja Palloseura ei jättänyt etsikkoaikaansa käyttämättä. Kotijoukkueen kultakypärän istuessa rangaistusta mustavalkoisten kultakypärä Josh Kestner räväytti tavaramerkkinsä ja laukoi kiekon ohi Patrik Bartosakin.\nKultakypärä Kestnerin osuman jälkeen Palloseuran johdossa edettiin vain pari minuuttia, sillä Antti Tyrväinen tasoitti tilanteen ajassa 44.29. Maali jäi varsinaisen peliajan viimeiseksi ja ratkaisua siirryttiin hakemaan jatkoajalta.\nLahden keskiviikkoillassa jatkoaikaa ehdittiin pelata melkein täydet viisi minuuttia, mutta ratkaisu ehti kuitenkin syntyä ennen voittomaalikilpailua. Ottelun ratkaisijaksi nousi pussinokkien kultakypärä Ryan Lasch iski kamppailun ratkaisun ajassa 64.29. Lisäpisteen ansiosta kamppailu oli kymmenes ottelu, jossa mustavalkoiset taistelivat pisteille.\nTurun Palloseuran taistelu pisteistä jatkuu perjantaina, kun Tampereen Tappara saapuu Gatorade Centeriin.